# أمثال لبنانية

قائمة بأمثال شعبية باللغة المحكية مع تفسيرها:
* أحلى مني ربي خلقه، اشطر مني دمه فلقه:
* ألف دعوة ما مزّقت قميص، وألف زلغوطة ما جوّزت عريس: أن ألف دعوة لتمزيق أي قميص لا تستجاب وألف زغرودة لا تحول رجل إلى متزوج.
* ألف كلمة جبان ولا كلمة الله يرحمو: من الأفضل أن يقول الناس عني أنني جبان ألف مرة ولا يترحموا على موتي ولو لمرة واحدة.
* أن جنوا ربعك عقلك ما بينفعك :
* إجريها عوج وبدها بابوج:و البابوج هو الحذاء - يستعمل للدلالة على وقاحة شخص
* آكل وناكر: و و تقال لناكر الجميل
* إجوا يبيطروا خيل السلطان، مدّت الخنفسة إجرها:
* إذا كنتِ وحشه كوني نغشه: إذا كنتِ بشعة، حاولي أن تكوني مهضومة ليتقبلك الآخرين.
* إقعد أعوج، وإحكي جالس: أي انه عليك ان تتكلم بمنطق سليم و متّزن حتى و لو كنت حرا برأيك
* إللي بيأكل خبز السلطان بحارب بسيفو:
* إللي بيعوزالكلب بيقول له إستاذ كلب : أن الشخص الذي يحتاج شخصا آخر يبجله ويدعوه سيدا حتى لو كان كلب.
* إللي بيكبّر فشختو بيوقع: أن الذي يوسع من مسيره أكثر من قدرته يفشل.
* إلي ما هو من ضهرك كل ما جن افرحلو:
* إن بزقنا لفوق ع شواربنا وإن بزقنا لتحت ع ذقنّا:
* يا مأمنة للمَي بالغربال يا مأمنة للرجّال: إن المرأة تؤمن للرجل في حالة واحدة: إن مسكت الماء بالغربال.
* إن عجبنا الكحل تكحلنا وإن ما عجبنا ترحلنا:
* إن كان الكنافة بيدْخلاّ توم، المورانة بحبّو الروم: لن يحب الماروني شخص أرثوذكسي الا حين يستطيب الناس أكل الكنافة (نوع من الحلوى) مع الثوم.
* ابن الحكومة إذا صادقته أكلك، واذا عاديته هلكك: مهما فعلت مع رجل الدولة تخسر. فان صادقته تملكك وإن عاديته يخرب بيتك.
* ابن الداية ما عليه مخبّاية: و تقال للدلالة على حنكة ابن المصلحة .
* احترنا يا قرعة منين بدنا نبوسك:
* إذا بدّك تخرب بلاد، ادْعي عليها بكتر الروس:
* إذا قلتلَّك تقبرني بتجيب المجرفة وبتطمني؟:
* إذا ما بكي الطفل إمو ما بترضعو:
* أربعة بتودي لاربعة العقل للرياسه والرأي للسياسة والعلم للتصدير والحلم للتوقير: هذا مثل غير لبناني
* اركب الديك وشوف لوين بيوَدِّيك: إن ركوب الديك لا يؤدي إلى أي مكان.
* اشتغلت بالكفان بطّل حدا يموت:
* اكتر من القرد ما مسخ الله:
* الأكل مو إلك، بطنك مو إلك؟: يقال للذي يتخم نفسه بالطعام.
* الإيد اللي ما فيك تعضها، بوسها وادعي عليها بالكسر: اليد التي لا تستطيع أن تحطمها، قبله ثم أدعوا للله أن يكسرها.
* الاعور بين العميان ملك مفتَّح:
* البدوي إذا غسّلتو بيموت:
* البرطيل بيحلّ دكّة القاضي:
* البيت بيت أبونا والناس بيخانقونا: أن المنزل ملك الوالد بينما الناس تقوم بمشارعتنا فيه.
* التكرار بيعلّم الحمار:
* الثلم الاعوج من الثور الكبير:
* الجرس بيدعي الناس للكنيسة وبيبقى برّا: إن الجرس يبقى خارجا مع أنه يدعوا الناس للدخول إلى الكنيسة.
* الجمل لو بيشوف حردبتو بيوقع وبيفكّ رقبتو: لو أن الجمل يلاحظ أن رقبته طويلة، لوقع عليها وكسرها.
* الجنة من دون ناس... ما بتنداس:
* الحما بابور وبنت الحما إبره:
* الفقر بيفوت من الباب والحُب بيهرب من الشباك:
* الداخل بالسياسة متل الداخل بتنكة الكناسة: السياسة وسخة.
* الدِّيك بيموت وعينو بالمزبلة:
* الرجّال حمار مرتو:
* المزوج طالع عتال ونازل زبال:
* الرجّال ولو كان فحمة، وجوده بالبيت رحمة:
* الروم ما بيكسِّر راسو القدّوم:
* مرت السكاف حفيانة ومرت الخياط عريانة:
* الشرب بالجوع متل الضربة ع الكوع: أن شرب الماء مع الجوع يؤلم مثل ألم ضربة الكوع.
* الصبر مفتاح الفرج.
* العريس اخذ العروس، والمعازيم رجعوا متل التيوس: عند نهاية العرس، يأخذ العريس عروسه، أما المعازيم فيعودون إلى بيوتهم مثل عودة الماعذ من الحقل.
* الفزع بيطيِّر الوجع: أن الخوف يتغلب على الألم.
* الفقير بيشوف البيضة بقرة:
* القرد بعين إمّو غزال: أن الأم تري ابنها جميل مثل الغزال حتى لو كان بشع مثل القرد.
* الكلب بيقول: يا الله يعيشوا وليداتهم ت آكل من ديَّاتهم، والبسين بيقول: الله يقطع وليداتهم ت اقعد بحضَيناتهم:
* اللي بتطَيلعهن السمرا ما بيكفّوها خطوط وحُمرا:
* اللي بدّو يناطح ما بيخبّي قرون:
* اللي بيأخذ من غير ملتو بيموت بعلتو: أن من يتزوج من غير قبيلته يموت بعلته.
* اللي بيبوِّل قدامك وما بتْبوِّل قدامو بيفْتكرَك مرا: يعتقد الشخص الذي يبول أمامك أنك امرأة إن لم تبول أمامه.
* اللي بيحلف كتير بيكذب كتير:
* اللي بيفسي بيغطّي ع اللي بيبخِّر:
* اللي ما بدو يزوج بنته بيعلي مهرها:
* اللي ما فيه لمرتو بيرجع لحماته:
* اللي من إيدو، الله يزيدو :
* المال بيجرّ المال والقمل بيجرّ السيبان: إن المال يولد مالا، أما القمل، فيولد السيبان.
* المديون حمار الدائن:
* المصلح إلو تلتَين القتلة:
* المعتَّر لو سِعِد بيموت:
* المَيّ والنار ولا حماتي في الدار: أفضل الماء والنار على أن تعيش حماتي معي.
* الناس بالناس والقطة بالنفاس:
* الناس بدارك والمفتاح بزنارك:
* الولد ولد، ولو حكم بلد:
* الي شاف مصيبة غيره هانت عليه مصيبته:
* بالكرش ولا بالحرش:
* بالوج مراية وبالقفا صرماية:
* بحبك يا سواري مثل زندي لا:
* بحكيكي يا جارة... تا تسمعي يا كنه:
* بدّك تبهدل رجّال، فلِّت عليه مرا:
* بدّك تبهدل مرا، فلِّت عليها ولد / مرا:
* بدّو من الذواق سبعة واق:
* بزقوا ع وِجّ النذل قال الدني عم بتشتّي:
* بطنو بيساع دست مخلوطة، وما بيساع كلمة: لا يتحمل الانتقاد.
* بعد هالكَبرة، جبّة حمرا؟:
* بنطلون المرا بيفسِّر بس بيستِّر: أن لبس المرأة للبنطال يسترها مع أنه يظهر محاسنها.
* بياكل البيضة وقشرتها وبيقول ما شِفت شي:
* بياكل وبينام متل تنابل مصر:
* بيلهي الحمار عن عليقه: أن هذا الشخص ممتع لدرجة أنه يلهي الحمار عن تناول طعامه.
* بينشرب مع المَي العكرة: لطعمه الذيذ، تستطيع أن تأخذه حتى مع المياه الملوثة.
* بيّو بصل وأمّو توم، ومن وين بدها تجي الريحة الطيبة؟: من أين يأتي بالرائحة الحلوة إن كان والده البصل وأمه الثوم.
* تخانق البحر والريح طلعت الفلّة ع المركب:
* تزوّجنا وجبنا غريبة، زِوان بلادك ولا القمح الصليبي: أسواء نساء البلد أفضل من نساء أجنبيات.
* تعشَّينا وعشَّينا الحمار، بيسوى تخلِّف بالليل بيسوى تخلِّف بالنهار:
* تفركش برماد سيكارة:
* تلاتة تلاتة تبِقّ العنب، أربعة أربعة أكل الدبب:
* تلاتة ما بينطاقوا: الطق والنق والبق:
* تمسّك بنحسك لا يجيك انحس منو:
* توب العياري ما بيدفّي وإن دفّى ما بيدوم: إن ااثوب الذي تستعيره لا يعطي الدفأ، وإن دفأك، فإنه لا يدوم.
* توبة العاصي بعد شهر، وتوبة المقامر بعد دهر: يستجاب لتوبة العاصي خلال شهر، أما توبة المقامر فتأخذ دهرا.
* تيتي تيتي، متل ما رحتِ متل ما جيتِ: عاد خالي الوفاض.
* تيس الجبل ولا فيلسوف المدينة:
* تيس المدينة بألف تيس: إن تيس الذي يعيش في المدينة أفضل من ألف تيس آخر.
* تْدَيَّن ودَيِّن، بتغرق ما بتبيِّن: تقال ضد الديون.
* ثلاثة ما بيتخبّوا: الحُب والحَمل وركوب الجمل:
* ثلاثة ما بينعاروا: السلاح والدابة والمرا:
* جابوا الديب تيعلموه القراية قالوا له: قول ألف، قال: عنزة:
* جازة وجوزتك حظ مين بجبلك:
* جبنا الأقرع ليونسّنا... كشّف على القرعة وفزعنا:
* جحش الضيعة بذاتو / أفهم مني بعقلاتو.. وأجحش من جحش الضيعة / يلّي بيديِّن مصرياتو: إن الغبي هو الذي يدين شخصا آخر.
* جهل الختيار ما لو دبّار: لا يمكن إيجاد دواء لتخريف كبار السن.
* جَوزِك على ما عوَّدتيه، وولدِك على ما ربَّيتيه:
* جِن تِسعَد: تماثل بأنك مجنون تعيش حياة سعيدة.
* حاسبني مشمشة كل ساعة بتهزّ فيّ؟:
* حاكمك وظالمك ولمين بتشكي أمرك؟:
* حايص متل دجاجة بدها تبيض:
* حبيبي بحبو ولو كان عبد أسود:
* حدا بيجيب الدب على كرمه؟: من هو الغبي الذي يحضر دبا إلى كرمته؟
* حسبنا الباشا باشا، تاري الباشا زلمه: ظننا أن الباشا هو رجل مهيب فاكتشفنا أنه شخص عادي.
* حط إيده على تمه نسي أبوه وأمه:
* حظّو من السما اللي بتحبّو الحما:
* حظّو من السما اللي ما عندو حما:
* حلاقة بالفاس، ولا جميلة الناس:
* حمار حَمَّلوه كُتب، خمَّن حالو صار يعرف يِقرا:
* حَبّة حَبّة أكل العنب. تِنتان تِنتان حشمة وأدب:
* حَطّوا ذنبة الكلب بالقالب أربعين سنة بقيت لَوقة:
* حِط إيدك بوكر الدبابير وقول هيدا من التقادير!
* حِيَل النسوان بتنزِّل المحادل عن السطوح:
* خرية كلب وانقسمت:
* خود اسرارهم من صغارهم:
* خيطوا بغير هالمسلّة:
* دينة سطح ودينة مزراب:
* راح جحا ت يصلّي، شاف باب الجامع مسكّر: ذهب جحا ليصلي، وجد باب المسجد مغلقا.
* راح ع حصان، رجع ع بغل:
* زوجك على ما تعوديه وابنك على ما تربيه:
* سِدّو من فوق بيحكي من تحت: لا يمكنك إبقاف الشخص عن الكلام.
* شابت لحاهم والعقل إسّا ما جاهُم:
* شبهوا القلوب بالشقاق، شي سمك شي رقاق:
* شمس شباط لكنتي، وشمس آذار لبْنَيْتي، وشمس نيسان لشيبتي:
* شو أحلى من العسل؟ الخل ببلاش: سؤال: ما هو الشيء الأطيب مذاقا من العسل؟ الجواب: الخل المجاني.
* شو بتعمل الماشطة بالوجه العكر:
* شو بتعمل الماشطة مع النّيع الألوق؟:
* شو بدي اترجى منك يا سفرجلة وكل عضة بغصّة؟:
* شو محسَّب الناس بطيخ؟:
* شي تك تك... شي تيعه: يقال في الوضع الذي لا يتغير حتى بعد المحاولات.
* صاحبي وعيوني وصَوب الجيبة لا تقرِّب:
* صام صام وفطر على بصلة:
* صهر بيسند الضهر وصهر بيجيب المجرفة للقبر : هناك نوعيم من المصاهرة، واحدة مفيدة وأخرى مجلبة للمصائب.
* ضاع المسك بسوق البصل:
* ضاعت الطاسة:
* طرشا ع الباب بتتنصَّت:
* طنجرة ولقيت غطاها:
* طِب الجرة ع تمها بتطلع البنت لأمها:
* طِبْني طَبْتَك العافية:
* ظلم الحكام، وكيد النسوان، وعناد الرهبان:
* ظلّيت صلّي حتى حصل لي، ولما حصل لي بطّلت صلّي: أتذكر الله عندما أحتاجه فقط.
* عادة في البدن، ما بيغيِّرها غير الكَفَن: لا يمكن لأي إنسان تغيير عادته الا بعد موته.
* عرَج الجمل من شفتو: يقال عندما يرى إنسان مصائب في غير مكانها.
* عزيمة الحمار للعرس، يا للحطب يا لزقّ المَي: إن منفعة الحمار لثلاث أشياء: العرس، حمل الحطب أو نقل ال[ماء|مياه].
* عقلاتو بنصّ كِم:
* علمناهن على الشحادة سبقونا على الأبواب :
* عمل السبعة وذمتها:
* عند تغيير الدول احفظ راسك:
* عنزة ولو طارت: تقال عن العناد.
* عيش يا كديش لينبت الحشيش:
* فوق الدكة... شرطوطة :
* قاضي الأولاد شنق حالو:
* قاعد بالأرنة وعينه بتجقرني:
* قالو: حبني وخدلك جحش، قالو: المحبة ما بتصير دحش:
* قالوا للجوعان: اتنين واتنين، قال: أربعة ارغفة: سؤل شخص جائع ما هو جمع اثنين مع اثنين كان رده أربعة أرغفة خبز.
* قالولو للكذاب إحلف.. قال إجا الفرج:
* قام الدب تَى يرقص، قتَّل سبع ثمانة انفس: عندما قام الدب ليرقص قتل سبعة أو ثمانية أشخاص.
* قلوا للبغل مين أبوك ؟ قال الحصان خالي: إن سؤل البغل من هو والدك أجاب أن خاله هو الحصان.
* قلّو ثور... قال احلبو: تقال عن العنيد.
* كاسر إيدو وشاحد عليها:
* كل طويل هبيل، وكل قصير في الأرض فتنة: كل شخص طويل هو غبي وكل شخص قصير خبير في القيام في الفتن.
* كل عيلة وإلها شرشوحها: هناك شخص في كل عائلة يبهدلها.
* كل ما احتاجنا طنّوس منقلّو طنّوس حاف: عندما يريد شخص ما شيء منا، لانبجله.
* كل مرا بتغلب 100 شيطان وكل 100رجال تيغلبو مرا:
* ما بيشخ ع اصبع مجروح:
* ما بيعرف كوعه من بوعه:
* ما في قبيلة ما طلع منها هبيلة: هناك غبي في كل قبيلة.
* مات المير ما حدا اهتم فيه:
* مات كلب المير، كل الناس عزّت فيه:
* متل الابرة بتكسي الناس وهيي عريانة:
* متل الحكومة، ما إلو صاحب:
* متل الخوارنة، أَب هات مش أَب خود:
* متل الزهر، بيغيب سنة وبيحضر شهر:
* متل الزيتون، ما بيجي إلا بالرص:
* متل العتّآلة، ما بيعرف الله الا تحت الحِمل:
* متل اللي بيوَكِّل القط بالجبنة: مثله مثل الذي يطعم الهر جبنة.
* متل جابي الدولة، مين ما شافو بيلعنو:
* متل خيل الدولة: اكل ومرعى وقلة صنعة:
* متل سيرة الحيّات، بتبدا ما بتخلص: مثل سيرة الحيات التي لها بداية من دون نهاية.
* مجنون يحكي وعاقل يفهم:
* مسبّة الدِّين بوقتها تسبيح:
* مش عارف من العشق إلا كلمة وحشتونا: تقال عن الشخص الذي لا يهتم بالأخرىن، وحين يراهم يقول أنهم كانوا في البال.
* مليح اللي طلعت منَّك وما إجت منّي: من حسنات الله أنك قمت بالعمل القبيح أنت ولم أقم به أنا.
* من تحت الدلفة لتحت المزراب: من مصيبة إلى أخرى.
* موراني وخَيِّر؟ شي بيحَيِّر!: تهجم طائفي ينعت الماروني بالبخل.
* مين عنترك يا عنتر؟" "ما لقيت حدّا ردّني: سؤال عنتر: من الذي جعلك قويا؟ رد قائلا: لم يقم أي شخص بمواجهتي.
* ناس بتاكل دجاج، وناس بتوقع بالسياج: تقال للأشخاص المحظوظين.
* نسيت يا فلاح زمان كان كعبك مفسَّخ والزبل محشي فيه!: تقال للشخص الذي ينسى أصله.
* هدية المقرف بصل:
* واحد حامل دقنوا والثاني تعبان فيها : تقال للشخص الذي يحمل هم الآخرين بدون فائدة.
* وقفة المعلّم ع إيد المعلّم صعبة: من الصعب التفاهم مع شخصين يعتبران نفسيهما يفهمان أكثر من الآخر.
* وكل ما احتجنا طنّوس منقلّو تفضّل يا معلّم: عندما نريد خدمة من شخص نَُرَفِعه بالألقاب.
* وِجّو بيقطع الرزق: يقال للشخص ذو الحظ السيء.
* وِجّو متل ورقة النعوة: يقال للشخص الذي يجلب الأخبار المزعجة دائما.
* وِحشة وعِكشة، وواقفة بالوِج: وصف للإمراءة لا تعرف حدودها وتحاول أن تقوم بما لا تقدر عليه.
* يا رب ما تجعلني عبرة لغيري:
* يلي بيتو من Yزاز ما بيرشيء الناس حجارة: من يملك بيتا زجاجيا، لا يبداء برمي الحجارة.
* يلّي باعك ببصلة، بيعو بقشرتها!:
* يلّي بيعملك حمار، البُطة!:
* يلّي خاف من العروس ما جاب ولاد: من يخاف من عروسه لن ينجب الأطفال.
* يوم عرسه وجعه ضرسه:
* يا أهل كفرحونة لا تأخدوا منا ولا تعطونا
* الا ما يحتاج الدهب النخاله
* كلب المير مير، وزلمت الزعيم زعيم
* العنزة الجربانة ما بتشرب غير من رأس النبع
* يلي ما بيطال العنب بيقول عنو حصرم
* قالو لديك صيح قلون كل شي بوقت منيح
* يا راكب على الكر صوب فلان ما تمر يبسخرك يبسخر الكر
* انا وانت والزمن طويل --- أي باخد بثأري بعد طول سنين
* القصة مش رمانه لكن قلوب ملينة --- عندما يتخانق الناس على اقل شغله ممكنه
* يلي بيعرف بيعرف ويلي ما بيعرف بيقول كف عدس
* الولد لو بار بيطلع تلتينو للخال
* بياخدك عالبحر وبيردك عطشان --- تقال للذي يلوفك في كلمه
* انا وخي على ابن عمي وانا وابن عمي عل الغريب
* طير البرنس بيجيب الجنس عالجنس
* لو مات لولو لولولولو
* ما في دخان بلا نار
* طعمي التم بتستحي العين
* قعود برا ولا تقعد حد الجرة
* الضربة يلي ما بتكسر ضهرك بتقويه
* كسرنا الدف وبطلنا الغيني
* اجت الحزينة لتفرح ما لقت الها مطرح
* خيي خي مراتو وانا بحلف بحياتو __ تقال للرجال المنقاد من مرتو
* الجدي لعب بعقل التيس
* ربوط كر حد كر يبيعلمو ضراطو يبعلمو عياطو
* الدم ما بيصير مي
* فينا روح وفيه روح وما منعرف روح مين بتروح
* لجوازة صندوق مسكر
* نام عالجنب لي بي يريحك
* باب بالبيجيك منو ريح سدو وستريح
* كول ودوم ولا تاكول وتصوم—تقال من اجلة الذي يأكل بكثرة عنما يوكن معه مال ولا يعمل حساب لوقت الطفر
* لي بدق الباب بيسمع الجواب
* بين حانة ومانا ضاعت لحانا
* متل ما بدو الفاخوري بيركب ادن الجرة
* الولد يلي مش من ضهرك كل ما جن افرحلو
* ما في موت بلا سبب وعزرايل خالي الذنب
* ابن ابنك الك ابن بنتك لا
* ابن البط سباح وابن الكلب نبّاح
* ابن الخمسين زهر البساتين
* ابن الداية ما عليه مخبايه
* ابنك هو صغير ربيه ولما بيكبر خاويه
* ابنها بيبكي وراحت تسكَّت ابن الجيران
* احترنا يا قرعة منين نبوسك
* اخطب لبنتك قبل ما تخطب لأبنك
* ردّوا السلام ولو على الخشب القيام
* لا بليت يا فصيح لا تصيح
* اللي مايعرف الصقر يشويه
* ثوب ورقعته من طرفه
* العجلة ماتصيد الحجلة
* روح بلط البحر

## المراجع

* أنيس فريحة، "معجم الأمثال اللبنانية الحديثة"، مكتبة لبنان.
* راجي الأسمر، "المعتقدات والخرافات الشعبية اللبنانية"، جروس برس.
* راجي الأسمر، "الطرائف الشعبية اللبنانية"، جروس برس.
* سعد الدين فروخ، "قاموس الأمثال البيروتية"، مكتبة لبنان.
* أنيس فريحة، "معجم أسماء المدن والقرى اللبنانية"، مكتبة لبنان.

## انظر أيضًا

* أمثال تونسية
* أمثال مصرية